
****

**บันทึกข้อความ**

**ส่วนงาน** ฝ่ายบริหารยุทธศาสตร์และการเปลี่ยนแปลง สำนักยุทธศาสตร์และการขับเคลื่อน โทร. 80223

**ที่**  ศธ 0512.2.37.1/0346/2561  **วันที่** 26 ธันวาคม 2561

**เรื่อง** เชิญชวนส่งข้อเสนอโครงการ CU Community Engagement ปีงบประมาณ 2562 และสมัครเข้าร่วมอบรม SROI

**เรียน** คณบดี/ผู้อำนวยการ 35 ส่วนงาน

**สิ่งที่ส่งมาด้วย** 1.เอกสารชี้แจงโครงการ CU Community Engagement ปีงบประมาณ 2562

2. แบบเสนอโครงการ

3. (ร่าง) กำหนดการอบรม

ภายใต้ยุทธศาสตร์ “สร้างเสริม สังคมไทย” จุฬาลงกรณ์มหาวิทยาลัยได้จัดตั้งโครงการ CU Community Engagement ขึ้น โดยมีวัตถุประสงค์เพื่อส่งเสริมให้ทุกภาคส่วนของจุฬาลงกรณ์มหาวิทยาลัย สร้างความสัมพันธ์กับชุมชนโดยรอบพื้นที่ของมหาวิทยาลัย ด้วยการดำเนินโครงการ/สนับสนุนกิจกรรมที่เสริมสร้างความเข้มแข็งในการแก้ไขปัญหาให้กับชุมชนตามความต้องการในรูปแบบที่สอดคล้องกับพันธกิจ ความรู้ความเชี่ยวชาญ และความสนใจของอาจารย์/บุคลากร/ส่วนงาน ซึ่งขณะนี้ มหาวิทยาลัยได้เปิดให้อาจารย์/บุคลากร/ส่วนงานต่างๆ **ส่งข้อเสนอโครงการ**เพื่อขอรับพิจารณางบประมาณสนับสนุนการดำเนินโครงการในปีงบประมาณ 2562 ได้แล้ว**ตั้งแต่บัดนี้จนถึงวันที่ 31 มกราคม 2562** (รายละเอียดดังสิ่งที่ส่งมาด้วย 1-2)

ทั้งนี้ เพื่อความเข้าใจในวัตถุประสงค์และเป้าหมายในการดำเนินงาน มหาวิทยาลัยจะจัด**การอบรม “เรียนรู้ SROI กับการทำ CU Social Engagement” ขึ้น ในวันที่ 17 มกราคม 2562** ผู้ที่สนใจสามารถ**สมัครเข้าร่วมอบรมได้ตั้งแต่บัดนี้จนถึงวันที่ 10 มกราคม 2562** (สิ่งที่ส่งมาด้วย 3) โดยสามารถดูรายละเอียดทั้งหมดได้ที่ **www.osm.chula.ac.th** หากส่วนงานต้องการรายละเอียดเพิ่มเติมสามารถติดต่อสอบถามได้ที่ คุณเสาวลักษณ์ กุลเทพพรม หรือคุณพิชิตชัย เจริญกุล โทร.0-2218-0223

จึงเรียนมาเพื่อโปรดประชาสัมพันธ์โครงการและการสมัครเข้าร่วมอบรมดังกล่าวต่อไปด้วย จักขอบพระคุณยิ่ง

(รองศาสตราจารย์ นายสัตวแพทย์ ดร.กฤษ อังคนาพร)

ผู้ช่วยอธิการบดี